
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 234 


27 Φεβρουάριου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κανονισμός Οικονομικής Διαχείρισης Σχολών Τουρι¬ 


στικής Εκπαίδευσης. 1 

Ανάκληση απόφασης κήρυξης ερευνητέας περιοχής 

από το Δημόσιο στο Νομό Ηρακλείου. 2 

Τροποποίηση της 41930/13.4.99 απόφασης Σύσταση - 
Συγκρότηση Κοινού Υπηρεσιακού Συμβουλίου Ιν¬ 
στιτούτου Γεωπονικών Επιστημών (Ι.Γ.Ε) και Κε¬ 
ντρικού Ταμείου Γεωργίας Κτηνοτροφίας και Δα¬ 
σών (Κ.Τ. Γ. Κ. και Δασών) - Ν. Π ,Δ.Δ. 3 


ΑΠΟΦΑΣΕΙ Σ 

Αριθ. Τ/5906 (1) 

Κανονισμός Οικονομικής Διαχείρισης Σχολών Τουριστι¬ 
κής Εκπαίδευσης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

Α) Του Α.Ν 567/37 «Περί μετατροπής της Επαγγελματι¬ 
κής Ξενοδοχειακής Σχολής σε Σχολή Τουριστικών Επαγ¬ 
γελμάτων» (ΦΕΚΑΊ 19/11.4.37) σε συνδυασμό με τις δια¬ 
τάξεις του άρθρου 11 παρ. 1 του Ν 2837/2000 «Ρύθμιση 
θεμάτων Ανταγωνισμού, Ρυθμιστικής Αρχής Ενέργειας, 
Τουρισμού και άλλες διατάξεις» (ΦΕΚΑΊ 78/3.8.2000). 

Β) Του άρθρου 12 Ν.Δ 3594/56 « Περί τροποποιήσεως 
και συμπληρώσεως της περί ΣΤΕ νομοθεσίας» (ΦΕΚ 
Α'238/13.10.56). 

Γ) Του Π. Δ/τος 999/79 «Περί εξαιρέσεωςτης ΣΤΕ έκτης 
εφαρμογής ενίων διατάξεων του Ν.Δ 496/74 «Περί Λογι¬ 
στικού των Ν.Π.Δ.Δ» όπως τροποποιήθηκε και συμπλη¬ 
ρώθηκε μεταγενέστερα (ΦΕΚΑ'282/21.12.79). 

Δ)Του άρθρου 73 Ν. 2127/93 «Εναρμόνιση προς το κοι¬ 
νοτικό του φορολογικού καθεστώτος των πετρελαιοει¬ 
δών προϊόντων, αλκοόλης και αλκοολούχων ποτών και 
βιομηχανοποιημένων καπνών και άλλες διατάξεις» (ΦΕΚ 
Α'48/6.4.93), περί χρηματοδότησης των ΣΤΕ και από τον 
τακτικό προϋπολογισμό. 

Ε) Του Π. Δ/τος 394/96 «Κανονισμός Προμηθειών Δημο¬ 
σίου» (ΦΕΚ Α'266/4.12.96). 


Ζ) Του άρθρου 11 παρ. 4 Ν. 2837/2000, «περί επιχορή¬ 
γησης και από το Π.Δ.Ε των Σχολών Τουριστικής Εκπαί¬ 
δευσης Προγραμμάτων συγχρηματοδοτουμένων από 
την Ευρωπαϊκή Ένωση και Διεθνείς οργανισμούς. 

Η) Του άρθρου 29 Ν. 1558/85 όπως συμπληρώθηκαν με 
το άρθρο 27του Ν. 2091/92 και το άρθρο 1 παρ. 2ατου Ν. 
2469/97. 

2. Την με αριθμ. 9964/8146 Κ.Υ.Α «Περί εγκρίσεως Κα¬ 
νονισμού οικονομικής διαχείρισης Σχολών Τουριστικών 
Επαγγελμάτων» (ΦΕΚ Α 300/7.5.69). 

3. Το Π. Δ/γμα 388/2001 «Διορισμός Υπουργών, Αναπλ. 
Υπουργού και Υφυπουργών» (ΦΕΚ254/Α//2001). 

4. Την με αριθμ. 1100383/1330/Α0006/31.10.01 Κοινή 
Απόφαση Πρωθυπουργού και Υπουργού Εθνικής Οικονο¬ 
μίας και Οικονομικών «Ανάθεση αρμοδιοτήτων στους 
Υφυπουργούς Οικονομικών» (ΦΕΚ 1485/Β/01). 

5. Την με αριθμ. 485/31.10.01 Κοινή Απόφαση του Πρω¬ 
θυπουργού και Υπουργού Ανάπτυξης «Ανάθεση αρμοδιο¬ 
τήτων στους Υφυπουργούς Ανάπτυξης (ΦΕΚ 
1484/Β/2001). 

6. Την με αριθμ. 326/27.9.01 απόφαση του Διοικητικού 
Συμβουλίου των ΣΤΕ, αποφασίζουμε: 

Α. Εγκρίνουμε τον Κανονισμό Οικονομικής Διαχείρισης 
των Σχολών Τουριστικής Εκπαίδευσης , ως εξής: 

«ΚΑΝΟΝΙΣΜΟΣ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 
ΣΧΟΛΩΝ ΤΟΥΡΙΣΤΙΚΗΣ ΕΚΠΑΙΔΕΥΣΗΣ» 

Άρθρο 1 

Οικονομική Υπηρεσία Σ.Τ.Ε. 

Η Οικονομική Υπηρεσία των Σ.Τ.Ε περιλαμβάνει: 

α) Την Κεντρική Οικονομική Υπηρεσία 

β) Τις Οικονομικές Υπηρεσίες των περιφερειακών μονά¬ 
δων καθώς και 

γ) Την Οικονομική Διαχείριση των λοιπών δραστηριοτή¬ 
των των ΣΤΕ 

Η σύνθεση και οι αρμοδιότητες των υπηρεσιών και τα 
καθήκοντα των υπηρετούντων υπαλλήλων καθορίζονται 
από τον Κανονισμό διάρθρωσης Υπηρεσιών και Κατάστα¬ 
σης προσωπικού των Σ.Τ.Ε. 

Άρθρο 2 

Κεντρική Οικονομική Υπηρεσία 

Η Κεντρική Οικονομική Υπηρεσία: 

α) Καταρτίζει τον Ενιαίο Προϋπολογισμό εσόδων και 
εξόδωντων ΣΤΕ κάθε χρήσηςτον οποίο και υποβάλλει συ- 
































3162 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νοδευόμενο από σχετική εισηγητική έκθεση στο Διοικητι¬ 
κό Συμβούλιο για έγκριση. 

β) Επιμελείται των εισπράξεων των εσόδων του Οργανι¬ 
σμού. 

γ) Παρακολουθεί και ελέγχει τις πραγματοποιούμενες 
βάσει του προϋπολογισμού δαπάνες της Κεντρικής Υπη¬ 
ρεσίας και των περιφερειακών μονάδων. 

δ) Επιμελείται των πάγιων περιουσιακών στοιχείων της 
Κεντρικής Υπηρεσίας και των περιφερειακών μονάδων. 

ε) Τηρεί τα προβλεπόμενα από τον παρόντα κανονισμό 
λογιστικά βιβλία των ΣΤΕ. 

στ) Παρακολουθεί και ελέγχει την όλη διαχείριση των 
περιφερειακών μονάδων και των λειτουργούντων με αυ¬ 
τεπιστασία ξενοδοχείων « ΞΕΝΙΑ - ΗΛΙΟΣ» και των λοιπών 
δραστηριοτήτων των Σ.Τ.Ε. 

ζ) Συντάσσει στο τέλος κάθε χρήσης την απογραφή της 
περιουσίας των Σ.Τ.Ε, καθώς και τον απολογισμό και τον 
ισολογισμό τους οποίους και υποβάλλει στο Διοικητικό 
Συμβούλιο για έγκριση. 

η) Επιμελείται παντός θέματος που αφοράτην προμήθεια 
υλικών, εκτέλεση εργασιών, παροχή υπηρεσιών και μισθώ¬ 
σεων της Κ.Υ καθώς και για την κατάρτιση του προγράμμα¬ 
τος προμηθειών των Περιφερειακών και λοιπών μονάδων. 

Άρθρο 3 

Οικονομική Υπηρεσία περιφερειακών μονάδων 

Η Οικονομική Υπηρεσία κάθε περιφερειακής μονάδας: 
α) Επιμελείται των εισπράξεων των εσόδων, 
β) Παρακολουθεί και εκτελεί τις δαπάνες στα πλαίσια 
των μεταβιβαζομένων πιστώσεων. 

γ) Μεριμνά για την συντήρηση των κτιρίων, εγκαταστά¬ 
σεων καθώς και την φύλαξη των πάγιων περιουσιακών 
στοιχείων. 

δ) Υλοποιεί τις προμήθειες υλικών, εκτέλεση εργασιών, 
παροχή υπηρεσιών και μισθώσεων μεταφορικών μέσων. 

ε) Τηρείτο προβλεπόμενα από τον παρόντα Κανονισμό 
λογιστικά βιβλία και στοιχεία. 

Άρθρο 4 

Λογιστικά βιβλία και στοιχεία των ΣΤΕ 

1. Ο Κανονισμός Οικονομικής Διαχείρισης των Σχολών 
Τουριστικής Εκπαίδευσης έχει τις υποχρεώσεις που ορί¬ 
ζονται από την παράγραφο 3 του άρθρου 2 του Κ.Β.Σ. 
(Π.Δ/γμα 186/1992 (ΦΕΚ84/Α'). 

2. Τηρεί βιβλία τρίτης κατηγορίας σύμφωνα με τις δια¬ 
τάξεις του Π.Δ/τος 205/1998 τα οποία εφόσον τηρούνται 
θεωρημένα από την αρμόδια Δ.Ο.Υ. υποκαθιστούν την 
υποχρέωση τήρησης βιβλίων εσόδων - εξόδων για την 
υπαγόμενη στο Φ.Π.Α. δραστηριότητα. 

3. Επιπλέον τηρούνται: 

α. Βιβλίο μισθολογίου, στο οποίο καταχωρούνται οι στο 
κάθε ένα υπάλληλο καταβαλλόμενες αποδοχές, ο χρόνος 
στον οποίο αφορούν αυτές, οι πραγματοποιούμενες κρα¬ 
τήσεις κλπ. 

β. Βιβλίο εισαγωγής και διάθεσης αναλώσιμου υλικού Κε¬ 
ντρικής Υπηρεσίας στο οποίο καταχωρούνται κατ’ είδος τα 
εισερχόμενα και διατιθέμενα αναλώσιμα υλικά. 

γ. Βιβλίο μη αναλώσιμου υλικού Κεντρικής Υπηρεσίας 
στο οποίο καταχωρείται κατά είδος το μη αναλώσιμο υλικό. 

δ. Βιβλίο μη αναλώσιμου υλικού περιφερειακών υπηρε¬ 
σιών, στο οποίο καταχωρείται το υπάρχον εκάστοτε μη 
αναλώσιμο υλικό των περιφερειακών και λοιπών μονάδων, 
ε. Βιβλίο υπολόγων ενταλμάτων προπληρωμής 
στ. Κάθε άλλο βιβλίο που προβλέπεται υποχρεωτικά 
από τις διατάξεις του Π.Δ/τος 205/98 και του Λογιστικού 
των Ν.Π.Δ.Δ. 


4. Τα βιβλία υπογράφονται υπό του Προέδρου του Δ.Σ 
των ΣΤΕ. 


Άρθρο 5 

Λογιστικά βιβλία και στοιχεία Εκπαιδευτηρίων 

Τα λογιστικά βιβλία και στοιχεία των Εκπαιδευτηρίων εί¬ 
ναι τα παρακάτω: 

α) Δελτίου Εισαγωγής. Σ’αυτά καταχωρούνται τα εισα- 
γόμενα στην αποθήκη υλικά, η ποσότητά τους, η τιμή μο¬ 
νάδας και η αξία τους. 

β) Δελτία Εξαγωγής. Σ’αυτά καταχωρούνται τα εξερχό- 
μενα από την αποθήκη προς το Οικοτροφείο υλικά, η πο¬ 
σότητά τους, η τιμή μονάδας και η αξία τους. 

γ) Βιβλίο Αποθήκης. Σ’αυτό καταχωρείται καθημερινά, 
βάσει των δελτίων εισαγωγής και εξαγωγής, η αξία των ει- 
σαγομένων και εξαγομένων υλικών. Το εκάστοτε υπόλοι¬ 
πο μεταξύ χρέωσης και πίστωσης του βιβλίου αυτού πρέ¬ 
πει να συμφωνεί μετά δεδομένατης απογραφήςτων υλι¬ 
κών της αποθήκης. 

δ) Βιβλίο Τράπεζας που αποτελείται από τέσσερις στή¬ 
λες και συγκεκριμένα: 

1) στήλη στην οποία καταχωρούνται τα εμβάσματα. 

2) στήλη στην οποία καταχωρούνται τα εκδοθέντα χρη¬ 
ματικά εντάλματα 

3) στήλη που καταχωρούνται οι εκδοθείσες επιταγές 

4) στήλη που καταχωρούνται οι εξοφληθείσες επιταγές 
(ΕχίΓαϋ λογαριασμού Τ ράπεζας). 

ε) κάθε άλλο βιβλίο που ήθελε κριθεί απαραίτητο για τις 
ανάγκες της Υπηρεσίας. 

Άρθρο 6 

Προϋπολογισμός-Απολογισμός-Ισολογισμός 

1. Ο Προϋπολογισμός, ο απολογισμός και ισολογισμός 
χρηματικής διαχείρισης για κάθε οικονομικό έτος καταρ¬ 
τίζονται από την Κεντρική Οικονομική Υπηρεσία, υπογρά¬ 
φονται από τον Προϊστάμενό της και εγκρίνονται από το 
Δ.Σ των Σχολών, τον εποπτεύοντα Υπουργό καιτον Υπουρ¬ 
γό Οικονομικών δια της υποβολήςτου στην αρμόδια Δ/νση 
του ΓΛΚ σύμφωνα με τις περί Λογιστικού των Ν. Π. Δ.Δ. δια¬ 
τάξεις , όπως κάθε φορά ισχύουν. Ο ετήσιος προϋπολογι¬ 
σμός συνοδεύεται από λεπτομερή έκθεση του Γ ενικού Δι¬ 
ευθυντή με τις σχετικές προτάσεις και προβλέψεις. 

Σε ειδικούς πίνακες που προσαρτώνται στον προϋπο¬ 
λογισμό και που μπορούν να τροποποιούνται κατά την 
διάρκεια εκτέλεσής του από τα αρμόδια για την έγκριση 
του προϋπολογισμού όργανα, αναγράφονται οι πιστώσεις 
σε βάρος των οποίων επιτρέπεται η έκδοση χρηματικών 
ενταλμάτων προπληρωμής και επιτροπικών ενταλμάτων. 

2. Ο Προϋπολογισμός περιλαμβάνει τα προβλεπόμενα 
έσοδα και έξοδα, μεταξύ των οποίων και τα αφορώντα 
στην κίνηση κεφαλαίων που εμφανίζονται υπό κωδικούς 
αριθμούς σύμφωνα με τον κώδικα κατάταξης εσόδων και 
εξόδων του προϋπολογισμού Ν.Π.Δ.Δ. Κάθε εγγραφή 
στον Προϋπολογισμό πρέπει να είναι πλήρως αιτιολογη¬ 
μένη. Σε ξεχωριστό τμήμα του Προϋπολογισμού αναγρά¬ 
φονται τα ποσά τα οποία αφορούν στον Προϋπολογισμό 
Δημοσίων Επενδύσεων. Τα έσοδα και έξοδα ταξινομού¬ 
νται κατά είδος, ομάδες και κατηγορίες ανάλογα με την 
αιτία και τη φύση τους, κατά τα ισχύοντα για τους προϋ¬ 
πολογισμούς των ΝΠΔΔ, σύμφωνα με τις εγκυκλίους που 
εκδίδονται κατ' έτος για την κατάρτιση αυτών. 

3.0 απολογισμός εσόδων-εξόδων εκάστου έτους απει¬ 
κονίζει τα αποτελέσματα της εκτελέσεωςτου Προϋπολο¬ 
γισμού του αντίστοιχου έτους ειδικότερα εμφανίζει κατά 
στήλες και κατά την τάξη του Προϋπολογισμού: α) τααρ- 

χικώς προϋπολογισθέντα έσοδα και έξοδα β) τις μεταγε¬ 
νέστερες συμπληρώσεις και τροποποιήσεις τους γ) τα 
πραγματοποιηθέντα έσοδα και έξοδα δ) τις διαφορές επι¬ 
πλέον ή έλαττον εσόδων-εξόδων και ε) το πλεόνασμα ή 
έλλειμμα. 

Στο τέλος του απολογισμού παρατίθεται το ισοζύγιο της 
χρηματικής διαχείρισης το οποίο εμφανίζει στη χρέωση το 
χρηματικό υπόλοιπο 31/12 του προηγούμενου έτους και 
τις κατά τη διάρκεια του έτους πραγματοποιηθείσες ει¬ 
σπράξεις και στη πίστωση τις κατά τη διάρκεια του αυτού 
έτους πραγματοποιηθείσες πληρωμές και το χρηματικό 
υπόλοιπό 31/12του ιδίου έτους. 

Ο Απολογισμός υποβάλλεται μετ’ αναλυτικής εκθέσεως 
περί των αποτελεσμάτων στο Διοικητικό Συμβούλιο προς 
ψήφιση εντός δύο μηνών από τη λήξη της χρήσης. Στη συ¬ 
νέχεια υποβάλλεται στηνπροϊσταμένη αρχή προς έγκριση. 

Τον απολογισμό πρέπει να συνοδεύουν μεταξύ των άλ¬ 
λων κατά την αποστολή στο Ελεγκτικό Συνέδριο για τον 
έλεγχο: απόσπασμα πρακτικού συνεδρίασης του Διοικη¬ 
τικού Συμβουλίου σχετικά με την έγκριση αυτού, οι απο¬ 
φάσεις του εποπτεύοντος Υπουργού και του Υπουργού 
Οικονομικών, αντίγραφα του προϋπολογισμού με τις 
αποφάσεις έγκρισής του καθώς και οι αποφάσεις τροπο¬ 
ποίησής του. 

4. Στο τέλος κάθε χρήσης και εντός των χρονικών ορίων 
κατάρτισης του απολογισμού, συντάσσεται και ο ισολογι¬ 
σμός των ΣΤΕ. Ο ισολογισμός περιλαμβάνει την αξία των 
περιουσιακών στοιχείων, παγίων και μη, το κυκλοφορούν 
κεφάλαιο, τις απαιτήσεις καιτις υποχρεώσεις των Σχολών 
έναντι τρίτων. 

Ο Ισολογισμός υποβάλλεται στο διοικητικό Συμβούλιο 
προς ψήφιση μετά του απολογισμού και στη συνέχεια 
στην προϊσταμένη αρχή. 

Άρθρο 7 

Έγκριση του Προϋπολογισμού 

1. Ο Προϋπολογισμός των Σ.Τ.Ε με την εισηγητική έκ¬ 
θεση υποβάλλεται ένα τουλάχιστον μήνα πριν από την 
έναρξη του οικονομικού έτους στο οποίο αναφέρεται για 
έγκριση σύμφωνα με τις κείμενες διατάξεις. 

2. Εάν μέχρι την έναρξη του οικονομικού έτους δεν έχει 
εγκριθεί ο Προϋπολογισμός από τα αρμόδια όργανα η 
εκτέλεσή του στο πρώτο εξάμηνο του έτους πραγματοποι¬ 
είται μέχρι ποσοστού 50% των αντίστοιχων πιστώσεων του 
Προϋπολογισμού του προηγούμενου οικονομικού έτους. 

3. Με απόφαση των αρμοδίων για την έγκριση του Προ¬ 
ϋπολογισμού των Σ.Τ.Ε οργάνων και μετά από αιτιολογη¬ 
μένη πρόταση του Δ.Σ επιτρέπεται όπως το από την προη¬ 
γούμενη παράγραφο ποσοστό αυξάνεται μέχρι το σύνο¬ 
λο των πιστώσεων του προϋπολογισμού του 
προηγούμενου οικονομικού έτους. Με όμοιες αποφάσεις 
επιτρέπεται η είσπραξη εσόδων και η πραγματοποίηση 
εξόδων που δεν έχουν εγγράφει στον Προϋπολογισμό 
του προηγούμενου οικονομικού έτους. 

Άρθρο 8 

Είσπραξη Εσόδων 

Κάθε είσπραξη εσόδου των ΣΤΕ συμπεριλαμβανομένων 
και των εσόδων από δικαιώματα μαθητών ενεργείται με 
την έκδοση αποδεικτικού είσπραξης (γραμμάτιο είσπρα¬ 
ξης)· 

Το γραμμάτιο υπογράφεται από τον καταθέτη, το δια¬ 
χειριστή, τον Προϊστάμενο Οικονομικής Υπηρεσίας και 
τον Γενικό Διευθυντή και καταχωρείται στο ημερολόγιο 
Ταμείου. 


Τούτο εκδίδεται σε τέσσερα αντίγραφα εκ των οποίων 
το πρώτο είναι το στέλεχος, το δεύτερο η απόδειξη για 
τον καταθέτη, το τρίτο παραμένει στο αρχείο και το τέ¬ 
ταρτο επιδίδεται στο λογιστήριο. 

Προκειμένου περί εισπράξεων ενεργουμένων δια των 
τραπεζών εκδίδονται γραμμάτια είσπραξης βάσει των 
αναγγελιών των τραπεζών. 

Οι ΣΤΕ εκδίδουν αθεώρητο τιμολόγιο σύμφωνα με την 
υπ’αριθμ. 1045300/286/0015ΠΟΛ1105 Υπουργική από¬ 
φαση, όταν εισπράττουν επιδοτήσεις, οικονομικές ενι¬ 
σχύσεις, αποζημιώσεις, επιστροφές εμμέσων φόρων, δα¬ 
σμών, τελών, τόκων, εισφορές και άλλα ανόργανα έσοδα 
σύμφωνα με το ΠΔ186/92. 

Άρθρο 9 
Έξοδα 

Γ ενικές Δαπάνες 

Κάθε δαπάνη αναγκαία για την λειτουργία των Υπηρε¬ 
σιών των Σχολών αναγράφεται στο γενικό Προϋπολογι¬ 
σμό δαπανών κάθε έτους. 

Άρθρο 10 

Δαπάνες Κεντρικής Υπηρεσίας 

α. Πριν από την εκτέλεση κάθε δαπάνης, απαιτείται η 
έγκριση του Διοικητικού Συμβουλίου. 

β. Ο Γ ενικός Διευθυντής της Κεντρικής Υπηρεσίας, μπο¬ 
ρεί να εγκρίνει απ’ευθείας δαπάνες, χωρίς την έγκριση 
του Διοικητικού Συμβουλίου και βάσει του εγκεκριμένου 
προϋπολογισμού, μέχρι του ποσού της απ' ευθείας ανά¬ 
θεσης όπως ορίζεται στο άρθρο 83 παράγραφος 1 του Ν. 
2362/95 όπως κάθε φορά ισχύει και με την επιφύλαξη των 
διατάξεων του Ν.Δ. 496/1974. 

Άρθρο 11 

Δαπάνες περιφερειακών μονάδων 

α. Οι Διευθυντές των Σχολών Αναβύσσου, Ηρακλείου, 
Μακεδονίας, Ρόδου, ΑΣΤΕΡ και ΑΣΤΕΑΝ μπορούν να 
εγκρίνουν απ’ευθείας δαπάνες χωρίς την έγκριση του Γε¬ 
νικού Διευθυντή της Κ.Υ και βάσει εγκεκριμένου Προϋπο¬ 
λογισμού, μέχρι του ποσού των εξακοσίων χιλιάδων 
(600.000) δρχ. κατά κωδικό λόγω της δύναμης των μαθη¬ 
τών που διαθέτουν. 

β. Οι Διευθυντές των υπολοίπων Σχολών μπορούν να 
εγκρίνουν απ’ευθείας δαπάνες χωρίς την έγκριση του Γε¬ 
νικού Διευθυντή της Κ.Υ και βάσει εγκεκριμένου προϋπο¬ 
λογισμού, μέχρι του ποσού των τετρακοσίων χιλιάδων 
(400.000) δρχ. κατά κωδικό λόγω της μικρότερης δύνα¬ 
μης μαθητών που διαθέτουν. 

Άρθρο 12 

Ειδικές και έκτακτες δαπάνες 

Για την εκπλήρωση γενικά των σκοπών των Σχολών Του¬ 
ριστικής Εκπαίδευσης αποφασίζονται και εκτελούνται 
από το Διοικητικό Συμβούλιο ή τα εξουσιοδοτημένα προς 
τούτο όργανα, οι πιο κάτω δαπάνες: 

1. Για την οργάνωση από τις Σχολές μορφωτικών διαλέ¬ 
ξεων, συσκέψεων, σεμιναρίων, συνεδρίων, εκπαιδευτι¬ 
κών εκδρομών στο εξωτερικό και λοιπών εκδηλώσεων πά¬ 
νω σε θέματα της αρμοδιότητάς των που απευθύνονται 
προς τους σπουδαστές-μαθητές των, το προσωπικό ή και 
τρίτους. Οι δαπάνες αυτές αφορούν : 

α) Ενοικιάσεις αιθουσών, εποπτικών μέσων, μηχανών 
γραφείου και μεταφραστικών συστημάτων και έξοδα δε¬ 
ξιώσεων. 

β) Μίσθωση αυτοκινήτων 

γ) Αμοιβές ομιλητών και οδοιπορικά έξοδα ομιλητών 

δ) Παροχή φιλοξενίας στους τόπους, στους οποίους 
καλούνται από τις ΣΤΕ για να προσφέρουν τις υπηρεσίες 
τους. 

ε) Εκτυπώσεις εντύπων καθώς και γενικά έξοδα οργά¬ 
νωσης και στήριξης των παραπάνω εκδηλώσεων. 

2. Γιατη συμμετοχή του προσωπικού των ΣΤΕ καθώς και 
των σπουδαστών-μαθητών της σε προγράμματα ανταλ¬ 
λαγών με αντίστοιχες σχολές του εξωτερικού ή εσωτερι¬ 
κού, καθώς και σε σεμινάρια, συνέδρια, εκθέσεις που ορ¬ 
γανώνονται από τρίτους στη χώρα μας ή στο εξωτερικό. 

Οι δαπάνες αυτές αφορούν: 
α) Οδοιπορικά έξοδα 
β) Δαπάνες συμμετοχής 
γ) Δαπάνες διαμονής 

δ) Ημερήσια εκτός έδρας αποζημίωση η οποία στην πε¬ 
ρίπτωση της μετακίνησης σπουδαστών-μαθητών προσ¬ 
διορίζεται κάθε φορά με απόφαση του Δ.Σ των ΣΤΕ και η 
οποία δεν μπορεί να υπερβαίνει το κατώτερο ποσό που 
ισχύει για τους υπαλλήλουςτου δημοσίου και Ν.Π.Δ.Δ. 

3. Γ ιατη διοργάνωση από τις Σχολές των εξετάσεων για 
την εισαγωγή μαθητών στις Σχολές Τουριστικής Εκπαί¬ 
δευσης. 

Οι δαπάνες αυτές αφορούν: 

α) Ενοικιάσεις αιθουσών, και μηχανημάτων, γραφική 
ύλη και λοιπά έξοδα οργάνωσης και στήριξης των εξετά¬ 
σεων 

β) Σε αμοιβές βαθμολογητών, εξεταστών, επιτροπών 
και λοιπού προσωπικού που ασχολείται με τις εισαγωγι¬ 
κές εξετάσεις, το ύψος των οποίων καθορίζεται με κοινή 
απόφαση του εποπτεύοντος τις ΣΤΕ Υπουργού και του 
Υπουργού Οικονομικών. 

4. Γιατην κατ’έτος προμήθεια, συγγραφή και εκτύπωση 
διδακτικών βιβλίων, βοηθημάτων, μεταφράσεων ξένων βι¬ 
βλίων, καθώς και την εκτύπωση διδακτικών σημειώσεων. 
Διδακτικά βιβλία είναι όλα τα βιβλία κύρια και βοηθητικά 
που χρησιμοποιούνται από τους σπουδαστές-μαθητές 
των Σχολών κατά τη διδασκαλία των μαθημάτων που προ- 
βλέπονται από τα αντίστοιχα αναλυτικά προγράμματα. 

Στα διδακτικά βιβλία, περιλαμβάνονται όλα τα βιβλία, 
έντυπα ή τεχνικά μέσα, όπως κασέτες, μαγνητοταινίες, δι¬ 
σκέτες Η/Υ , οά - τόπι κ.α τα οποία είναι αναγκαία για την 
υποβοήθηση του διδακτικού προσωπικού στην άσκηση 
του εκπαιδευτικού έργου. 

5. Γ ιατην ανάθεση συγγραφής διδακτικών βιβλίων, κα¬ 
τόπιν πρόσκλησης εκδήλωσης ενδιαφέροντος, η διαδικα¬ 
σία της οποίας ορίζεται ως εξής: 

α) Ο Πρόεδρος του Δ.Στων Σχολών προκηρύσσει, μετά 
από την εισήγηση της Υπηρεσίας, τον τίτλο του μαθήμα¬ 
τος ορίζοντας το περίγραμμα διδακτέας ύλης, τις ώρες 
θεωρητικής διδασκαλίας ή εργαστηρίων και άλλα κατά 
περίπτωση χρήσιμα στοιχεία. 

β) Η προκήρυξη γνωστοποιείται σε όλες τις σχολικές 
μονάδες των ΣΤΕ δημοσιεύεται στον ημερήσιο τύπο, κα¬ 
θώς και σε σχετικά περιοδικά. Μέσα σε αποκλειστική προ- 
θεσμίατριών μηνών, από την τελευταία δημοσίευση, υπο¬ 
βάλλονται στην Κ.Υ των ΣΤΕ οι αιτήσεις των υποψηφίων 
συγγραφέων για το συγκεκριμένο βιβλίο, 
γ) Οι υποψήφιοι μαζί με την αίτηση συνυποβάλλουν: 
αα) Τίτλο σπουδών 

ββ) Βεβαίωση διδακτικής ή επαγγελματικής εμπειρίας 
γγ) Συγγραφικό έργο, αν υπάρχει 
δδ) Αναλυτικό πίνακα περιεχομένων του βιβλίου που να 
παρουσιάζει τη δομή της διδακτέας ύλης καθώς και σύ¬ 
ντομη περιγραφή του περιεχομένου κάθε ενότητας. Επί¬ 
σης οι υποψήφιοι υποβάλλουν κείμενο που να καλύπτει μια 


ολοκληρωμένη ενότητα ή ένα κεφάλαιο του συγκεκριμέ¬ 
νου βιβλίου, όπως αυτό θα ορίζεται στην προκήρυξη. 

δ) Για την αξιολόγηση των αιτήσεων, ο Πρόεδρος του 
Δ.Σ συγκροτεί δμελή Επιτροπή κρίσης αποτελούμενη 
από ένα μέλος του Δ.Σ των ΣΤΕ, το Γ ενικό Διευθυντή, ένα 
Διευθυντή Εκπαιδευτηρίου, τονΤμηματάρχη του αρμοδί¬ 
ου τμήματος της Κ.Υ και ένα καθηγητή ανάλογης ειδικό¬ 
τητας με το υπό κρίση βιβλίο ή βοήθημα. 

Για την υποβοήθηση του έργου της, η Επιτροπή μπορεί 
να ζητήσει τη συνεργασία εμπειρογνωμόνων. 

Η αμοιβή των μελών της Επιτροπής αυτής καθώς και 
των εμπειρογνωμόνων καθορίζεται από τις διατάξεις για 
τις αποζημιώσεις συμβουλίων και επιτροπών του Ν. 
2470/97, όπως θα ισχύει κάθε φορά. 

ε) Η Επιτροπή κρίσης αξιολογεί τα στοιχεία που υπο¬ 
βάλλουν οι υποψήφιοι όπως αυτά αναφέρονται στο εδά¬ 
φιο (γ) της προηγούμενης παραγράφου και συντάσσουν 
πίνακα αξιολόγησης ο οποίος υποβάλλεται με τεκμηριω¬ 
μένη εισήγηση στο Δ.Σ των ΣΤΕ. Το Δ.Σ αφού λάβει υπό¬ 
ψη την εισήγηση, αναθέτει τη συγγραφή του βιβλίου. 
Έχει δε την ευχέρεια να αποφασίσει την ανάθεση του ίδι¬ 
ου βιβλίου σε περισσότερους από ένα μεμονωμένους 
υποψήφιους ύστερα από σύμφωνη γνώμη τους. 

στ) Αν η παραπάνω διαδικασία προκήρυξης για ορισμέ¬ 
νο τίτλο βιβλίου αποβεί άγονη, επαναλαμβάνεται μέσα σε 
προθεσμία τριάντα ημερών. 

ζ) Οι συγγραφείς που επιλέγονται υποχρεούνται να πα¬ 
ραδώσουν το κείμενο δακτυλογραφημένο ή σε δισκέτες 
Η/Υ ή οά - ΓοηΊ σε χρονικό διάστημα που δεν μπορεί να εί¬ 
ναι μεγαλύτερο του εξαμήνου, στην Κ.Υ των Σχολών. 

Η δαπάνη για την εικονογράφηση του βιβλίου θα ορίζε¬ 
ται στο συνολικό προϋπολογισμό του έργου. 

η) Το διδακτικό βιβλίο για να εγκριθεί θα πρέπει να έχει 
και την κατάλληλη εκπαιδευτική και καλλιτεχνική εικονο¬ 
γράφηση, για την οποία οφείλουν να φροντίζουν οι συγ¬ 
γραφείς υποβάλλοντας μαζί με το δακτυλογραφημένο 
κείμενο τις απαραίτητες εικόνες. 

θ) Η επιμέλεια έκδοσης του βιβλίου ανήκει στο συγγρα¬ 
φέα, ο οποίος οφείλει να λαμβάνει υπόψη του τις υποδεί¬ 
ξεις των ΣΤΕ. 

ι) Η τελική έγκριση η απόρριψη ανήκει στην αρμοδιότη¬ 
τα του Δ.Σ των Σχολών. 

ια) Οι Σχολές καταβάλλουν στο συγγραφέα αμοιβή για 
κάθε σελίδα ίση με το ημερομίσθιο του ανειδίκευτου ερ¬ 
γάτη, όπως αυτή καθορίζεται κάθε φορά από την Εθνική 
Συλλογική Σύμβαση Εργασίας κατά την ημερομηνία έκ¬ 
δοσης του σχετικού τιμολογίου ή δελτίου παροχής υπη¬ 
ρεσιών και μέχρι 400 σελίδες. Η ανωτέρω αμοιβή θα ισχύ¬ 
ει για το σύνολο των αντιτύπων που θα χρησιμοποιήσουν 
οι ΣΤΕ για τρεις συνεχείς εκπαιδευτικές περιόδους. 

ιβ) Σε περίπτωση που το Διοικητικό Συμβούλιο των Σχο¬ 
λών αποφασίσει τη διανομή του ίδιου βιβλίου σε επόμενη 
ή επόμενες τριετίες και εφόσον πρόκειται για επανεκτύ- 
πωση της αρχικής έκδοσης, τότε θα καταβάλλεται στο 
συγγραφέα το 20% της αρχικής αμοιβής του για κάθε σε¬ 
λίδα. Αν οι βελτιώσεις είναι περισσότερες από το 20% του 
κειμένου της αρχικής έκδοσης στο συγγραφέα καταβάλ¬ 
λεται το 30% της αρχικής αμοιβής του για κάθε σελίδα. 

ιγ) Αν οι συγγραφείς των διδακτικών βιβλίων είναι δύο, 
η αμοιβή κατανέμεται εξίσου προσαυξανόμενη σε ποσο¬ 
στό 20%. 

ιδ) Ως σελίδα νοείται αυτή η οποία περιέχει 450 λέξεις 
και είναι στοιχειοθετημένη με γράμματα των δέκα στιγ¬ 
μών και τα οποία έχουν διάστιχο 12. Το σύνολο των λέξε¬ 
ων του βιβλίου διαιρείται δια του αριθμού των λέξεων της 

πρωτότυπης σελίδας προκειμένου να προσδιορισθεί ο 
συνολικός αριθμός των σελίδων. 

β) Σε περίπτωση κατάτην οποία δεν είναι εφικτή η αγορά, 
η συγγραφή ή η εκτύπωση εκπαιδευτικών βιβλίων ή βοη¬ 
θημάτων τότε ο καθηγητής του μαθήματος υποχρεούται 
στη χορήγηση διδακτικών σημειώσεων.Την εκτύπωση των 
σημειώσεων αυτών αναλαμβάνει η Σχολή. Γιατο κύρος των 
διδακτικών σημειώσεων, οι οποίες πρέπει να ανταποκρίνο- 
νται στο αναλυτικό πρόγραμμα και στη στάθμη της εκπαί¬ 
δευσης που παρέχεται καθώς και για το χρόνο υποβολής 
των σημειώσεων, αρμόδιος είναι ο Διευθυντής της σχολι¬ 
κής μονάδας. Στον καθηγητή του μαθήματος καταβάλλε¬ 
ται αποζημίωση, αντίστοιχη του ποσού που θα του αναλο¬ 
γούσε για υπερωριακή απασχόληση, προκειμένου για τα¬ 
κτικούς καθηγητές και στο οριζόμενο ποσό της ωριαίας 
αποζημίωσης, προκειμένου για ωρομίσθιους καθηγητές, 
όπως αυτή καθορίζεται κάθε φορά από τη σχετική Κ.Υ.Α. 

Για το προσδιορισμό των πλασματικών τούτων ωρών, 
υπολογίζεται το σύνολο των ωρών διδασκαλίας του μαθή¬ 
ματος για το οποίο διανέμονται οι ανωτέρω σημειώσεις. 

Άρθρο 13 

Δαπάνες Δημοσιεύσεων και Διαφήμισης 

Κατόπιν απόφασης του Διοικητικού Συμβουλίου και για 
την καλλίτερη επίτευξη των σκοπών τους, οι Σ.Τ.Ε μπορούν 
να προβαίνουν σε δημοσιεύσεις δια του τύπου και σε διαφη¬ 
μίσεις σύ μφωνα με το Π .Δ 261 /97 όπως κάθε φορά ισχύει. 

Άρθρο 14 
Πληρωμή δαπανών 

Τακτικά χρηματικά εντάλματα πληρωμής. 

Η εξόφληση κάθε δαπάνης ενεργείται βάσει τίτλου πλη¬ 
ρωμής. Τέτοιος τίτλος είναι το τακτικό χρηματικό ένταλ¬ 
μα πληρωμής που εκδίδεται βάσει των συνοδευόντων αυ¬ 
τό πλήρων δικαιολογητικών, υπέρ του δικαιούχου της εί¬ 
σπραξης του χρηματικού ποσού και σε βάρος της 
πίστωσης του κεφαλαίου και άρθρου του Προϋπολογι¬ 
σμού εξόδων που προβλέπει τη δαπάνη. 

Άρθρο 15 

Συστατικά στοιχεία τακτικού εντάλματος 

Η έκδοση τακτικού χρηματικού εντάλματος πληρωμής 
προϋποθέτει την ύπαρξη των κάτωθι παραστατικών, βά¬ 
σει των οποίων εκδίδεται τούτο: 

α) Απόφαση του αρμοδίου οργάνου περί έγκρισης εκτέ¬ 
λεσης δαπάνης και πληρωμής αυτής. 

β) Πρωτότυπο τιμολόγιο του δικαιούχου, που θα ανα¬ 
γράφει την αιτία πληρωμής. 

γ) Δελτίο εισαγωγής για προμήθεια αναλώσιμου ή μη 
αναλώσιμου υλικού. 

δ) Βεβαίωση της αρμόδιας Επιτροπής για την εκτέλεση 
ή παραλαβή εργασίας ή υλικών. 

ε) Κατάσταση πληρωμής του δικαιούχου, στην οποία 
αναγράφεται το ονοματεπώνυμο αυτού, το πληρωτέο πο¬ 
σό, οι τυχόν κρατήσεις και η αιτία για την οποία πραγμα¬ 
τοποιείται η πληρωμή. 

στ) Οποιοδήποτε δικαιολογητικό απαιτείται κατά περί¬ 
πτωση για την νομιμοποίηση της εντελλόμενης δαπάνης. 

Άρθρο 16 

Έκδοση χρηματικών ενταλμάτων πληρωμής 

Βάσει της εκκαθαρισθείσας κατάστασης πληρωμής εκ- 
δίδεται από το λογιστήριο κάθε υπηρεσίας τακτικό χρη¬ 
ματικό ένταλμα πληρωμής. 


Το τακτικό ένταλμα εκδίδεται εις τριπλούν με τέτοιο 
τρόπο ώστε τα αναγραφόμενα επί του πρωτοτύπου να 
εκτυπώνονται τόσο στην οπίσθια σελίδα του πρωτότυπου 
όσο και επί των επομένων φύλων (δύο αντιγράφων). 

Επί του εντάλματος αναγράφεται: α) Ο αύξων αριθμός 
έκδοσης και το Οικονομικό έτος. Η σχετική αρίθμηση αρ- 
χίζειτην 1η Ιανουάριου εκάστου έτους με αριθμό 1 και λή¬ 
γει την 31η Δεκεμβρίου του ιδίου έτους β) Ο τίτλος των 
Σχολών γ) Τον κωδικό αριθμό εξόδου του Προϋπολογι¬ 
σμού σε βάρος του οποίου καταλογίζεται η δαπάνη δ) Το 
χρηματικό ποσό για το οποίο εκδίδεται το ένταλμα, αριθ- 
μητικώς και ολογράφως ε) Το ονοματεπώνυμο του δικαι¬ 
ούχου στ) Το αιτιολογικό της πληρωμής ζ) Το καθαρό 
πληρωτέο στο δικαιούχο ποσό μετά την αφαίρεση των 
υπέρ τρίτων κρατήσεων και η) οι δικαιούχοι των υπέρ τρί¬ 
των κρατήσεων. 

Τα χρηματικά εντάλματα της Κεντρικής Υπηρεσίας υπο¬ 
γράφουν ο Πρόεδρος του Διοικητικού Συμβουλίου, ο Γε¬ 
νικός Διευθυντής και ο Προϊστάμενος της Οικονομικής 
Υπηρεσίας. Τα χρηματικά εντάλματα των Εκπαιδευτη¬ 
ρίων υπογράφουν ο Διευθυντής του Εκπαιδευτηρίου και 
ο λογιστής αυτού. 

Άρθρο 17 

Θεώρηση ενταλμάτων από τα ασκούντο 
τον προληπτικό έλεγχο όργανα 

Όλα τα χρηματικά εντάλματα πληρωμής, πριν την εξό¬ 
φλησή τους, ελέγχονται και θεωρούνται για τη νομιμότη¬ 
τα της δαπάνης από τις αρμόδιες υπηρεσίες του Ελεγκτι¬ 
κού Συνεδρίου, κατά τα ειδικώς οριζόμενα στον Οργανι¬ 
σμό αυτού. 

Στην περίπτωση άρνησης του ασκούντος τον προληπτι¬ 
κό έλεγχο οργάνου (Επιτρόπου ή Παρέδρου), να θεωρή¬ 
σει χρηματικό ένταλμα για λόγους προς τους οποίους δεν 
συμφωνεί η Υπηρεσία, το ένταλμα αυτό υποβάλλεται 
προς κρίση στο αρμόδιο Τμήμα του Ελεγκτικού Συνεδρί¬ 
ου προκειμένου να αρθεί η διαφωνία. 

Σε περιπτώσεις που ήθελε κριθεί σκόπιμη και η προ¬ 
σφυγή απάτην Υπηρεσία σε περαιτέρω ένδικα μέσα, ενώ¬ 
πιον των αρμοδίων οργάνων του Ελεγκτικού Συνεδρίου, 
ακολουθούνται τα προβλεπόμενα στις διατάξεις του Π.Δ 
1225/81 όπως κάθε φορά ισχύει. 

Οι πάσης φύσεως δαπάνες τέλος τόσο σε κεντρικό όσο 
και περιφερειακό επίπεδο υπόκεινται και στον κατασταλ¬ 
τικό έλεγχο του Ελεγκτικού Συνεδρίου, κατά τους όρους 
και τη διαδικασία που προβλέπεται από την κείμενη νομο¬ 
θεσία. 

Άρθρο 18 

Ταμειακή Διαχείριση 

Η Ταμειακή Διαχείριση των Σ.Τ.Ε πραγματοποιείται μέ¬ 
σω της Τραπέζης της Ελλάδος. 

Οι πάσης φύσεως πληρωμές ενεργούνται με επιταγές 
που εκδίδονται από το λογιστήριο και επί της Τραπέζης 
της Ελλάδος που ασκεί την Ταμειακή Διαχείριση των 
Σ.Τ.Ε. 

Επίσης επιτρέπεται η πληρωμή των πάσης φύσεων 
οφειλών των Σ.Τ.Ε και με εντολή μεταφοράς με τη μεσο¬ 
λάβηση της Τ ραπέζης της Ελλάδος. 

Για την εξόφληση των χρηματικών ενταλμάτων πληρω¬ 
μής, ο Ταμίας εκδίδει επιταγή στο όνομα του δικαιούχου. 

Ο Ταμίας ευθύνεται: 

α) Για την κανονική εξόφληση εκάστου χρηματικού 
εντάλματος είτε με απόδειξη του δικαιούχου, είτε δια της 
υπογραφής αυτού πάνω στο πρωτότυπο χρηματικό 

ένταλμα και των απαραίτητων στοιχείων εξόφλησης 
όπως ασφαλιστική και φορολογική ενημερότητα. 

β) Για την ύπαρξη νομιμοποιητικών εγγράφων 

γ) Για την είσπραξη του χαρτοσήμου και των δια του 
εξοφλούμενου χρηματικού εντάλματος ενεργηθεισών 
υπέρ τρίτων κρατήσεων. 

δ) Γ ια την εξόφληση εντάλματος του οποίο τα συστατι¬ 
κά στοιχεία της έκδοσης του είναι ελλιπή ή δεν έχει θεω¬ 
ρηθεί τούτο παρά του ασκούντος τον προληπτικό έλεγχο 
δαπανών. 

Οι πληρωμές των δικαιούχων καταχωρούνται αναλυτι¬ 
κά στο Ημερολόγιο Ταμείου σε τρόπο ώστε ανά πάσα 
στιγμή να καθίσταται δυνατός ο έλεγχος του ταμειακού 
υπολοίπου. 

Τα χρηματικά εντάλματα μετά την εξόφλησή τους ελέγ¬ 
χονται από τον Ελεγκτή και τον Προϊστάμενο της Οικονο¬ 
μικής Υπηρεσίας για το κανονικό της πληρωμής και την 
πληρότητα των στοιχείων της εξόφλησης. 

Τα χρηματοκιβώτια της Κεντρικής Υπηρεσίας και των 
περιφερειακών μονάδων πρέπει να εξυπηρετούνται με 
δύο κλειδιά έκτων οποίων το ένα φυλάσσεται από το Δια¬ 
χειριστή και το άλλο από το Διευθυντή ή τον Προϊστάμενο 
της Οικονομικής Υπηρεσίας ή τον Λογιστή. 

Μη νόμιμες δαπάνες που πληρώθηκαν με οποιονδήπο- 
τε τύπο πληρωμής καταλογίζονται στον υπάλληλο που εκ 
δόλου ή βαρείας αμέλειας πρόεβη σε παράνομη πράξη ή 
παράλειψη ή συνέπραξε στην έκδοση αυτών ή δεν τήρη¬ 
σε τις νόμιμες διαδικασίες πραγματοποίησης και εξόφλη¬ 
σης της δαπάνης. 

Επιπλέον οι ΣΤΕ διατηρούν το δικαίωμα να στραφούν 
και κατά των φυσικών ή νομικών προσώπων που συνετέ - 
λεσαν υπαιτείως στην μη νόμιμη πληρωμή. 

Άρθρο 19 

Πάγια προκαταβολή 

1. Με αποφάσεις του Διοικητικού Συμβουλίου των Σ.Τ.Ε. 
συστήνεται πάγια προκαταβολή, καθορίζεται το ύψος αυ¬ 
τής και αποκαθίσταται σύμφωνα με τις κείμενες διατάξεις. 

2. Για την κάλυψη αναγκών σε επείγουσες περιπτώσεις 
ο ταμίας της Κ.Υ μπορεί να έχει στο ταμείο του, ως πάγια 
προκαταβολή ποσό μέχρι 1.000.000 δρχ. 

3. Ο ταμίας των Σχολών Αναβύσσου, Ηρακλείου, Μακε¬ 
δονίας, Ρόδου και των Ανωτέρων Σχολών Ρόδου και Αγ. 
Νικολάου, μπορεί να έχει στο ταμείο του ως πάγια προ¬ 
καταβολή, ποσό μέχρι 500.000 δρχ. 

4. Ο ταμίας των υπολοίπων Εκπαιδευτηρίων μπορεί να 
έχει στο ταμείο του ως πάγια προκαταβολή ποσό μέχρι 
200.000 δρχ. Σε έκτακτες περιπτώσεις και μετά από από¬ 
φαση του Δ.Σ των Σ.Τ.Ε το ποσό αυτό μπορεί να αυξάνε¬ 
ται μέχρι 500.000 δρχ. 

5. Οι ανωτέρω ταμίες είναι υπόλογοι για τα χρήματα της 
παγίας προκαταβολής. Κάθε απόδειξη πληρωμής από τα 
χρήματα της παγίας πρέπει να είναι θεωρημένη από το Δι¬ 
ευθυντή. 

6. Οι υπόλογοι έχουν τις ευθύνες και υποχρεώσεις των 
δημοσίων υπολόγων κατά τις κείμενες διατάξεις. 

Άρθρο 20 

Διάθεση πιστώσεων και χρηματοδότηση 
Περιφερειακών μονάδων 

1. Οι δαπάνες των περιφερειακών υπηρεσιών εκτελού- 
νται βάσει των μεταβιβαζόμενων πιστώσεων από την Κ.Υ. 
Γ ια το λόγο αυτό κάθε μήνα οι περιφερειακές υπηρεσίες 
υποβάλουν κατάσταση των προβλεπομένων δαπανών και 
αιτούνταιτην μεταβίβαση πιστώσεων και την χρηματοδό¬ 
τησή τους. 


2. Το Διοικούν το Ν.Π.Δ.Δ. συλλογικό όργανο ως κύριος 
διατάκτης αυτού, διαθέτει τις αναγραφόμενες στον προϋπο¬ 
λογισμό πιστώσεις, τις οποίες δύναται να μεταβιβάζει δι’επι- 
τροπικών ενταλμάτων στις περιφερειακές υπηρεσίες (δευτε- 
ρεύοντες διατάκτες) κατόπιν σχετικής αιτήσεως αυτών. 

3. Γ ια τη μεταβίβαση του αιτούμενου ποσού εκδίδεται 
απάτην Κ.Υ επιταγή στο όνομα της Τραπέζης Ελλάδος και 
ειδική εντολή μεταβίβασης (μεταφορά) του ποσού σε 
υποκατάστημα της Τραπέζης και σε πίστωση του λογα¬ 
ριασμού της περιφερειακής υπηρεσίας. 

4. Για την έκδοση των επιτροπικών ενταλμάτων θα ακο¬ 
λουθείται η σχετική διαδικασία σύμφωνα μετά οριζόμενα 
στο άρθρο 9 του Π.Δ. 471/76. 

Άρθρο 21 

Απόδοση λογαριασμού Εσόδων - 
Εξόδων περιφερειακών υπηρεσιών 

Τα Εκπαιδευτήρια των Σ.Τ.Ε υποβάλλουν εντός του 
πρώτου 30 ημέρου εκάστου μηνός στην Κεντρική Υπηρε¬ 
σία τα παρακάτω στοιχεία διαχείρισής τους: 

α) Τα εκδοθέντα κατά τη διάρκεια του προηγουμένου 
μήνα γραμμάτια είσπραξης. Αυτά συνοδεύονται από κα¬ 
τάσταση στην οποία αναγράφεται ο αριθμός κάθε γραμ¬ 
ματίου, το κεφάλαιο και το άρθρο που καταχωρήθηκε το 
έσοδο, η αιτιολογία και το εισπραχθένποσό. 

β) Τα πρωτότυπα εκδοθέντα κατά τη διάρκεια του προη¬ 
γούμενου μήνα χρηματικά εντάλματα πληρωμών μετά 
των απαραιτήτων στοιχείων εξόφλησης όπως απόδειξη, 
τυχόν εξουσιοδότηση, φορολογική και ασφαλιστική ενη¬ 
μερότητα. Αυτά συνοδεύονται από κατάσταση, στην 
οποία αναγράφεται ο αριθμός του εντάλματος, το κεφά¬ 
λαιο και άρθρο του Προϋπολογισμού σε βάρος του οποί¬ 
ου καταλογίσθηκε η δαπάνη, το ονοματεπώνυμο του δι¬ 
καιούχου και το πληρωθένποσό. 

Οι υπηρεσίες των Σ.Τ.Ε στις οποίες δεν λειτουργεί Οι¬ 
κονομική Υπηρεσία, υποβάλλουν εντός δεκαπενθημέρου 
τα παραστατικά στοιχεία των πραγματοποιηθέντων εσό¬ 
δων και εξόδων για την έκδοση των σχετικών γραμματίων 
και ενταλμάτων από την πλησιέστερη οικονομική υπηρε¬ 
σία των Σ.Τ.Ε. Αυτά υποβάλλονται με βάση κατάσταση, 
στην οποία αναγράφεται η αιτιολογία και το ποσό εί¬ 
σπραξης και πληρωμής. 

Για τη λογιστική τακτοποίηση των αποδιδόμενων υπό 
των περιφερειακών υπηρεσιών εσόδων και δαπανών εκ- 
δίδονται από την Κεντρική Υπηρεσία δελτία συμψηφι¬ 
σμού, στα οποία χρεώνονται και πιστώνονται οι ανάλογοι 
λογαριασμοί. 

Στο τέλος κάθε χρήσης ενεργείται τακτοποίηση του λο¬ 
γαριασμού χρηματοδότησης μεταξύ Κεντρικής Υπηρε¬ 
σίας και περιφερειακών μονάδων. Τυχόν μη δαπανηθέντα 
χρηματικά ποσά κατατίθενται στην Τράπεζα Ελλάδος και 
σε πίστωση λογαριασμού Κεντρικής Υπηρεσίας Σ.Τ.Ε. 

Άρθρο 22 

Έκδοση χρηματικού εντάλματος προπληρωμής 

Προεξόφληση δαπάνης ενεργείται μόνο με έκδοση 
χρηματικών ενταλμάτων προπληρωμής. 

Η έκδοση χρηματικού εντάλματος προπληρωμής προϋ¬ 
ποθέτει την ύπαρξη απόφασης Δ.Σ των Σ.Τ. Ε με την οποία 
θα εγκρίνεταιτο ποσό του χρηματικού εντάλματος και θα 
ορίζεται ο υπόλογος στο όνομα του οποίου θα εκδίδεται 
το ένταλμα όπως επίσης και η ημερομηνία αποκατάστα¬ 
σης του χρηματικού εντάλματος. 

Ως υπόλογος εν προκειμένω ορίζεται μόνο τακτικός 
υπάλληλος των Σ.Τ.Ε. 

Άρθρο 23 

Χρηματοδότηση Ξενοδοχείων ΣΤΕ «ΞΕΝΙΑ-ΗΛΙΟΣ» 
λειτουργούντων δι’ αυτεπιστασίας. 

Για την εξυπηρέτηση των δι’ αυτεπιστασίας λειτουργού- 
ντων ξενοδοχείων των Σ.Τ.Ε, η Κεντρική Υπηρεσία εκδίδει 
χρηματικά εντάλματα πληρωμής στο όνομα των δικαιού¬ 
χων ξενοδοχείων μετά από απόφαση του Δ.Σ των ΣΤΕ και 
σε βάροςτωναναλόγωνπιστώσεωντου Προϋπολογισμού. 

Οι εν λόγω πιστώσεις εντάσσονται στα λοιπά έσοδα των 
εκμεταλλεύσεων, η απόδοση δε λογαριασμού επ’αυτών, 
ενεργείται στο τέλος της χρήσης με τον Ισολογισμό κάθε 
μονάδας. 

Τα δικαιολογητικά εσόδων και δαπανών, ο ισολογισμός, 
τα αποτελέσματα χρήσης κλπ. των εν λόγω ξενοδοχείων, 
ελέγχονται υπό προσώπου διοριζομένου με αμοιβή από 
το Διοικητικό Συμβούλιο των Σ.Τ.Ε. 

Στο τέλος κάθε χρήσης υποβάλλεται στο Διοικητικό 
Συμβούλιο για έγκριση ο Ισολογισμός κάθε εκμετάλλευ¬ 
σης καθώς και έκθεση του διενεργήσαντος τον έλεγχο για 
την εν γένει διαχείριση του ξενοδοχείου. 

Τα προκύπτοντα κέρδη των εκμεταλλεύσεων θεωρού¬ 
νται σαν έσοδα των Σ.Τ.Ε και καταχωρούνται στους οικεί¬ 
ους Κ.Α.Ε. 

Άρθρα 24 

Προμήθειες και εκτελέσεις έργων 

Οι προμήθειες, η παροχή υπηρεσιών, οι μισθώσεις, οι 
εκμισθώσεις ακινήτων και οι εκτελέσεις έργων των ΣΤΕ, 
ενεργούνται κατά τα ισχύοντα για τα Ν. Π .Δ.Δ., όπως κάθε 
φορά ισχύουν. 

Τα ποσά των ετήσιων δαπανών για κάθε ΚΑΕ, για τα 
οποία απαιτείται - σύμφωνα με τα ισχύοντα κάθε φορά 
όρια - η διενέργεια δημόσιου ή πρόχειρου διαγωνισμού, 
αφορούν σε κάθε Υπηρεσία, Κεντρική ή Περιφερειακή, 
χωριστά. 

Εκτελέσεις έργων των οποίων η αξία των εργασιών 
υπερβαίνει την αντίστοιχη των προμηθειών, ανεγέρσεις 
κτιρίων, εκτεταμένες επισκευές, συντηρήσεις, διαρρυθ¬ 
μίσεις κ.λ.π. μπορούν με αιτιολογημένη απόφαση του Δ.Σ. 
των Σ.Τ.Ε. να ανατίθενται ανατίθενται σε Ν.Π.Δ.Δ, ή 
Ν.Π.Ι.Δ. πού ανήκουν στο Δημόσιο ή Οργανισμούς ή Μο- 
νομετοχικές Α.Ε. του Δημοσίου ή από τις τεχνικές υπηρε¬ 
σίες της Τοπικής ή Νομαρχιακής Αυτοδιοίκησης υπό την 
προϋπόθεση ότι οι εν λόγω φορείς αποδέχονται την ανά¬ 
θεση εκτέλεσης των έργων. 

Ειδικά για περιορισμένες επισκευές, συντηρήσεις, 
διαρρυθμίσεις κ.λ.π. σε ιδιόκτητα, εκμισθωμένα ή παρα- 
χωρημένα στις ΣΤΕ κτίρια, των οποίων η αξία των εργα¬ 
σιών υπερβαίνει την αντίστοιχη των προμηθειών και των 
οποίων το συνολικό κόστος δεν υπερβαίνει το ποσό των 
είκοσι εκατομμυρίων (20.000.000) δραχμών, μπορούν να 
εκτελούνται από τις ΣΤΕ. Τη μελέτη, επίβλεψη, παρακο¬ 
λούθηση και παραλαβή του έργου θα αναλαμβάνουν οι 
αρμόδιες Υπηρεσίες των ΣΤΕ , εφόσον πληρούνται οι νό¬ 
μιμες προϋποθέσεις για την εκτέλεση των έργων αυτών. 

Άρθρο 25 

Παραλαβή προμηθειών και εκτελουμένων εργασιών 

Η παραλαβή των αγοραζομένων ειδών και εκτελουμέ¬ 
νων εργασιών διενεργείται από επιτροπή που συστήνεται 
κατ’ έτος στην Κεντρική Υπηρεσία και τις Περιφερειακές 
μονάδες με απόφαση του Προέδρου του Διοικητικού Συμ¬ 
βουλίου. Σε ειδικές περιπτώσεις μπορεί να συστήνονται 
και ειδικές Επιτροπές παραλαβής. 


Οι Επιτροπές αυτές συντάσσουν πρακτικό για κάθε πα¬ 
ραλαβή στο οποίο μνημονεύουν το είδος, την ποσότητα 
και την ποιότητα ή την εκτέλεση εργασίας και το σύμφω¬ 
νο των στοιχείων αυτών προς τις ανειλημμένες υποχρεώ¬ 
σεις του προμηθευτή ή κατασκευαστή. 

Σε περίπτωση που η Επιτροπή παραλαβής κρίνει ότι κά¬ 
ποιο είδος δεν πληροί τους όρους των προδιαγραφών ή 
ότι η εργασία δεν εκτελέσθηκε σύμφωνα με τις ανειλημ¬ 
μένες υποχρεώσεις αναστέλλεται η πληρωμή ή η εξό¬ 
φληση της αξίας του είδους ή της εκτελεσθείσας εργα¬ 
σίας μέχρι να επιλυθεί η διαφορά από το Διοικητικό Συμ¬ 
βούλιο των Σ.Τ.Ε. 

Άρθρο 26 

Διαδικασία προμηθειών και εκτέλεσης εργασιών 

Για τις προμήθειες και τις εκτελέσεις εργασιών των Πε¬ 
ριφερειακών Μονάδων για τις οποίες απαιτείται η διενέρ¬ 
γεια πρόχειρου ή Δημόσιου διαγωνισμού, είναι αναγκαία 
η απόφαση του ΔΣ των ΣΤΕ, δια της οποίας εγκρίνεται το 
ποσό της προϋπολογιζόμενης δαπάνης και ο τρόπος της 
προμήθειας ή της εκτέλεσης εργασιών. Η κατακύρωση 
του αποτελέσματος του διαγωνισμού ενεργείται επίσης 
με απόφαση του ΔΣ των ΣΤΕ. 

Γ ια την εκτέλεση των προμηθειών με πρόχειρο διαγωνι¬ 
σμό , συστήνεταιτριμελής επιτροπή προμηθειών και εκτέ¬ 
λεσης εργασιών από τον Διευθυντή της Περιφερειακής 
μονάδος ή τον Γ ενικό Δ/ντή των Σ.Τ.Ε. Οι αποφάσεις των 
Δ/ντών των Περιφερειακών Μονάδων τελούν υπό την 
έγκριση του Προέδρου του ΔΣ των ΣΤΕ. 

Τα μέλη της ανωτέρω Επιτροπής θεωρούν και υπογρά¬ 
φουν όλα τα τιμολόγια των προμηθευτών, που αφορούν 
σε είδη και εργασίες οι οποίες έγιναν με απευθείας ανά¬ 
θεση. 

Άρθρο 27 

Αποθήκη ειδών οικοτροφείου 

Όλα τα παραλαμβανόμενα από την Επιτροπή παραλα¬ 
βής είδη εισάγονται στην αποθήκη του οικοτροφείου 
αφού ληφθούντα απαραίτητα μέτρα για την τακτοποίηση 
και συντήρησή των. 

Γ ια την παράδοση υλικών στα διάφορα τμήματα συ¬ 
μπληρώνεται σχετική αίτηση από τον υπεύθυνο του τμή¬ 
ματος η οποία θεωρείται από τον Δ/ντή. 

Από τον οικονόμο-αποθηκάριο εκδίδονται και τηρού¬ 
νται δελτία εισαγωγής, εξαγωγής, και βιβλίο αποθήκης. 

Τ α δελτία εισαγωγής υπογράφονται από τον οικονόμο - 
αποθηκάριο και θεωρούνται από τον Δ/ντή. Τ α δελτία εξα¬ 
γωγής υπογράφονται από τον οικονόμο-αποθηκάριο, τον 
αρμόδιο Προϊστάμενο και θεωρούνται από τον Δ/ντή. 

Άρθρο 28 

Διαγραφή εφθαρμένου υλικού 

Στο τέλος κάθε έτους όλες οι υπηρεσίες των ΣΤΕ προ¬ 
βαίνουν σε καταγραφή και καταμέτρηση του μη αναλώσι¬ 
μου υλικού. Η καταμέτρηση ενεργείται από τριμελή Επι¬ 
τροπή που συστήνεται από τον Δ/ντή. 

Τα δεδομένατων καταμετρήσεων παραβάλλονται μετά 
στοιχεία που προκύπτουν από το βιβλίο υλικού για την 
εξακρίβωση των φθορών και ελλειμμάτων. 

Η Επιτροπή συντάσσει κατάσταση των φθορών και ελ¬ 
λειμμάτων και η Κεντρική Οικονομική Υπηρεσία υποβάλ¬ 
λει αυτήν με σχετική εισήγηση στο Δ.Σ / Σ.Τ.Ε προκειμέ- 
νου να αποφασίσει. 

Το Διοικητικό Συμβούλιο στα πλαίσια των αρμοδιοτή¬ 
των του, αποφασίζει τη διαγραφή του εφθαρμένου ή ελ- 

λείποντος υλικού σε βάρος των Σχολών ή καταλογίζει τυ¬ 
χόν θετική ζημία επελθούσα από δόλο ή βαρεία αμέλεια 
σε βάρος των υπολόγων υπαλλήλων. 

Άρθρο 29 

Καταργητικές και μεταβατικές διατάξεις 

Από τη δημοσίευση του παρόντος Κανονισμού στην 
Εφημερίδα της Κυβέρνησης καταργείτα κάθε προηγού¬ 
μενος Οικονομικός κανονισμός των ΣΤΕ. 

Άρθρο 30 
Τελικές διατάξεις 

Οι διατάξεις του λογιστικού των Ν.Π.Δ.Δ εφαρμόζονται 
και για τις ΣΤΕ. 

Β. Από τις διατάξεις της παρούσας απόφασης δεν προ- 
καλείται δαπάνη σε βάρος του Προϋπολογισμού των Σχο¬ 
λών Τουριστικής Εκπαίδευσης. 

Γ. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 20 Φεβρουάριου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΦΛΩΡΙΔΗΣ Δ. ΓΕΩΡΓΑΚΟΠΟΥΛΟΣ 

-♦- 

Αριθ. Δ7/Β/Φ6.1.177/797 (2) 

Ανάκληση απόφασης κήρυξης ερευνητέας περιοχής 
από το Δημόσιο στο Νομό Ηρακλείου. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις Πατάξεις του. Ν.Δ. 4433/64 (ΦΕΚ 219/Α/12.11.64) 
«Περί μεταλλευτικώνερευνώντου Δημοσίου καιάλλωντι- 
νών μεταλλευτικών διατάξεων» και ειδικότερα το άρθρο 1 
αυτού. 

2. Την απόφαση με αριθμό Δ7/Β/ Φ6.1.177/ 8490/525/ 
19.5.99 (ΦΕΚ 1071/Β/7.6.99) των Υπουργών Οικονομικών 
και Ανάπτυξης, με την οποία κηρύχθηκε περιοχή του Νο¬ 
μού Ηρακλείου ερευνητέα από το Δημόσιο. 

3. Το έγγραφο του ΙΓΜΕ με αριθμό 357/17.1.2002, με το 
οποίο προτείνεται η αποδέσμευση της περιοχής αυτής. 

4. Την απόφαση του Πρωθυπουργού και του Υπουργού 
Ανάπτυξης με αριθμό 485/31.10.2001 (ΦΕΚ 1484/Β/ 
31.10.2001) «Ανάθεση αρμοδιοτήτων στους Υφυπουρ¬ 
γούς Ανάπτυξης Αλ. Καλαφάτη Χρ. Θεοδώρου και Δημ. 
Γεωργακόπουλο». 

5. Το γεγονός ότι από τις διατάξεις αυτής της Απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Ανακαλούμε την απόφαση με αριθμό Δ7/Β/ 8490/ 
525/19.5.1999 (ΦΕΚ 1071/Β/7.6.99) των Υπουργών Οικο¬ 
νομικών και Ανάπτυξης, με την οποία κηρύχθηκε περιοχή 
του Νομού Ηρακλείου ερευνητέα από το Δημόσιο. 

2. Η απόφαση αυτή να δημοσιευθεί στην Εφημερίδα της 
Κυβέρνησης και να κοινοποιηθεί όπου απαιτείται (Ν.Δ. 
4433/64, άρθρο 1, παράγραφος 3). 

3. Η απόφαση αυτή ισχύει ένα μήνα μετά την δημοσίευ¬ 
ση της στην Εφημερίδα της Κυβέρνησης, σύμφωνα με τις 
διατάξεις του άρθρου 1 του Ν.Δ. 4433/64. 

Η παρούσα να δημοσιευθεί στην Εφημερίδα της κυβερ¬ 
νήσεως. 

Αθήνα, 20 Φεβρουάριου 2002 

Ο ΥΦΥΠΟΥΡΓΟΣ 

ΑΛΕΞ. ΚΑΛΑΦΑΤΗΣ 


Αριθ. 234137 (3) 

Τροποποίηση της 41930/13.4.99 απόφασης, Σύσταση - 
Συγκρότηση Κοινού Υπηρεσιακού Συμβουλίου Ινστι¬ 
τούτου Γεωπονικών Επιστημών (Ι.Γ.Ε) και Κεντρικού 
Ταμείου Γεωργίας Κτηνοτροφίας και Δασών (Κ.Τ.Γ.Κ 
και Δασών) - Ν.Π.Δ.Δ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις 

α) Του Ν. 1558 /85 «Κυβέρνηση και Κυβερνητικά Όργα¬ 
να» (ΦΕΚ 135/Α/85) όπως συμπληρώθηκαν με το άρθρο 
27 του Ν. 2081/92 (ΦΕΚ 154/Α/92) και όπως αυτές αντικα- 
ταστάθηκαν με το άρθρο 1 παρ. 2α του Ν. 2469/97 (ΦΕΚ 
38/Α/97). 

β) Της παρ. Ιγτου άρθρου 158,τωνπαρ.3και4του άρ¬ 
θρου 159, των παρ. 2,4 και 5 του άρθρου 160, της παρ; 2 
του άρθρου 161, του άρθρου 162, των παρ. 2,3 και 5 του 
άρθρου 163 Υ.Κ και των παρ. 9 και 17 του άρθρου δεύτε¬ 
ρου του Ν. 2683/99 (ΦΕΚ 19/Α/99). 

γ) Των άρθρων 36 παρ. 1 και 43 του Π.Δ/τος 410/1988 
(ΦΕΚ 191/Α/88) και της παρ. Β4 του άρθρου 40 του Ν. 
1884/90 (ΦΕΚ81/Α/90). 

δ) Τις οργανικές διατάξεις των Ν.Π.Δ.Δ. - Ι.Γ.Ε , Κ.Τ.Γ.Κ 
και Δασών και ΓΕΩΤΈΈ (Π.Δ 590/88, Β.Δ 284/61 και Ν 
389/43, 1474/74) 

2. Την αριθμ. 41930/13.4.99 (ΦΕΚ 379/Β/99) απόφαση 
Υπουργού Γεωργίας, «Σύσταση -Συγκρότηση Κοινού 
Υπηρεσιακού Συμβουλίου Ι.Γ.Ε και Κ.Τ.Γ. Κ και Δασών 
Ν.Π.Δ.Δ « όπως τροποποιήθηκε και συμπληρώθηκε μετα¬ 
γενέστερα με τις αριθμ. 48174/ 28.7.99 (ΦΕΚ 1594/Β/99), 
56188/17.11.99 (ΦΕΚ 2128/Β/99) και 333301/16.1.2001 
(ΦΕΚ 75/Β/2001 ) όμοιες αποφάσεις. 

3. Το ότι ο Οργανισμός Πιστοποίησης Λογαριασμών 
(ΟΠΙΛΟΓ) -Ν.Π.Δ.Δ καταργήθηκε με το άρθρο 24 παρ. 1 
του Ν. 2945/2001 (ΦΕΚ223/Α/2001). 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού των Νομικών Προσώπων Δημοσίου Δικαίου Ι.Γ.Ε , 
Κ.Τ.Γ Κ και Δασών, ΓΕΩΤΕΕ και του κρατικού προϋπολο¬ 
γισμού, αποφασίζουμε: 

1. Τροποποιούμε την αριθμ. 41930/13.4.99 (ΦΕΚ 
379/Β/1999) απόφασή μας όπως αυτή τροποποιήθηκε και 
συμπληρώθηκε μεταγενέστερα με όμοιες αποφάσεις και 
συγκεκριμένα την παράγραφο 1 του διατακτικού αυτής 
ως εξής: 

1) Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό πλην των υπαλλήλων με 
βαθμό Γενικού Διευθυντή, των εξής Ν.Π.Δ.Δ. Ι.Γ.Ε, 
Κ.Τ. Γ. Κ και Δασών και ΓΕΩΤΕΕ με έδρα το Ν. Π ,Δ.Δ Ινστι¬ 
τούτο Γεωπονικών Επιστημών (Ι.Γ.Ε). 

2. Κατά τα λοιπά εξακολουθεί να ισχύει η αριθμ. 
41930/13.4.99 απόφασή μας όπως τροποποιήθηκε και 
συμπληρώθηκε μεταγενέστερα με όμοιες αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2002 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







